Diari Oficial de la Generalitat Valenciana


Sumari del DOGV 3599, del 07-10-1999 (1999/8604)

DECRET 175/1999, de 5 d'octubre, del Govern Valencià, pel qual es modifica l'article 6.2 del Decret 38/1998, de 31 de març, del Govern Valencià, pel qual s'estableix el règim de concessió d'emissores de radiodifusió sonora en ones mètriques amb modulació de freqüència i d'inscripció d'aquestes en el Registre de Concessionaris.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/10/05/175/dof/vci/html**

### Dades del document

Número de DOGV
:   3599

Data del DOGV
:   07-10-1999

Secció del DOGV
:   I. DISPOSICIONS GENERALS

Número del document
:   1999/8604


Data del document
:   05-10-1999

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * radiodifusió
    * mitjà de comunicació
    * legislació
    * registre de documents

DECRET 175/1999, de 5 d'octubre, del Govern Valencià, pel qual es modifica l'article 6.2 del Decret 38/1998, de 31 de març, del Govern Valencià, pel qual s'estableix el règim de concessió d'emissores de radiodifusió sonora en ones mètriques amb modulació de freqüència i d'inscripció d'aquestes en el Registre de Concessionaris. [1999/M8604]
  
La Generalitat Valenciana, a través del Decret 38/1998, de 31 de març, va modificar la normativa fins aleshores vigent en matèria d'emissores de radiodifusió sonora en ones mètriques amb modulació de freqüència, integrada pel Decret 40/1989, de 13 de març, i el Decret 34/1992, de 2 de març, ambdós del Govern Valencià, a causa del temps i les circumstàncies transcorreguts des de l'aprovació dels mencionats decrets, i per tal d'adoptar les necessàries mesures d'adaptació a la normativa estatal que durant aqueix termini s'havien produït.
  
Calia, a més a més, crear i posar en funcionament el Registre de Concessionaris de la Generalitat Valenciana, previst en l'apartat B3 de l'annex al Reial Decret 1126/1985, de 19 de juny, pel qual es van traspassar a la Generalitat Valenciana les funcions relatives als mitjans de comunicació social.
  
El Decret 38/1998, de 31 de març, del Govern Valencià, d'acord amb la normativa bàsica estatal continguda en la Llei d'Ordenació de les Telecomunicacions, preveia que les concessions del servei públic de radiodifusió sonora en ones mètriques amb modulació de freqüència s'atorgaven per un termini de 10 anys, i establia, a més a més, la possibilitat de pròrroga a petició dels interessats; era determinant, perquè el Govern Valencià renovara la concessió, el compliment dels requisits i obligacions exigibles als concessionaris en virtut d'aqueix decret i de l'altra legislació aplicable, així com de les condicions establides per a la concessió.
  
L'experiència, però, ha demostrat que cal atorgar una major seguretat jurídica al concessionari en el moment d'acordar la renovació, i garantir els seus drets i en tot cas complir de mode estricte els principis constitucionals de seguretat jurídica i interdicció de l'arbitrarietat.
  
Per això es considera necessari establir que, excepte incompliment imputable al concessionari i taxativament enumerat en la normativa aplicable, la renovació serà automàtica, sense deixar cap marge d'arbitrarietat a l'organisme públic.
  
En virtut de l'anteriorment exposat, a proposta del president de la Generalitat Valenciana i amb la deliberació prèvia del Govern Valencià, en la reunió del dia 5 d'octubre de 1999, conforme amb el Consell Jurídic Consultiu de la Comunitat Valenciana,
  
DECRETE
  
Article únic
  
Es modifica l'article 6.2 del Decret 38/1998, de 31 de març, del Govern Valencià, que quedarà redactat de la següent manera:
  
«El Govern Valencià, prèvia sol·licitud de les persones interessades, renovarà les concessions en l'àmbit autonòmic per períodes de 10 anys, excepte que els concessionaris incórreguen en alguna de les següents circumstàncies:
  
a) Incompliment dels requisits i obligacions establits en el Decret 38/1998, de 31 de març, del Govern Valencià, i altra legislació aplicable.
  
b) Incompliment de les condicions establides en la concessió».
  
Disposició transitòria
  
La present modificació serà d'aplicació a totes les concessions atorgades amb anterioritat i que actualment estan en explotació a la Comunitat Valenciana.
  
Disposició final
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 5 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO


Còpia Permalink ELI